
מדינת ישראל
משרד החינוך 
המשנה למנהל הכללי
אגף רכש מכרזים והתקשרויות
ירושלים, 17 באוגוסט 2017
כה' אב תשע"ז

מכרז מס' 17/6.2017: הפקת חומרי הדרכה וביצוע הדרכה לתלמידי החינוך הממלכתי הדתי במסגרת תוכנית "הרמב"ם לתלמיד"
הבהרה 3
סיכום תשובות לשאלות שהגיעו עד לתאריך 13.7.2017
1. כללי

1. המועד האחרון להגשת הצעות למכרז שבנדון נדחה ל- 5.9.2017 שעה 11:00.
2. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

3. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
4. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

5. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 

יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
6. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

7. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


8. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL
10. הפעילות במסגרת מכרז זה לא התבצעה בעבר באמצעות קבלן.

11. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.

2. פרק 4 – תיאור הפרויקט והיקפו
1. סעיף 4.3.1, עמוד 6
שעת סיום הלימודים הינה בהתאם למערכת הלימודים הבית ספרית. בכל מקרה המפגש יסתיים לכל המאוחר בשעה 19:00 כאמור בסעיף 4.3.2 במכרז.
2. סעיף 4.3.2, עמוד 6
יתכן כי יתקיימו מפגשים בבית הספר, במהלך חופשות הלימודים, וזאת בתיאום עם הנהלת בית הספר.
3. סעיף 4.5, עמוד 7
(1) כאמור בסעיף זה במכרז, הערכה לבית ספר יסודי מכילה 2 חוברות לימוד כאשר כל חוברת לימוד כוללת 100 יחידות תוכן / לימוד (מצוות).
מספר העמודים בכל חוברת יעמוד על 120 עמודים כמוגדר במכרז.

כמו כן הערכה כוללת, מדריך למנחה שיכלול 70 עמודים כולל דפי כריכה.
סעיף 4.5.6 – ד' מבוטל.
(2) יש להפיק עבור כל תלמיד 2 חוברות לימוד שונות ו- 2 חוברות מדבקות שונות שיצורפו לחוברת הלימוד. עבור כל 25 חוברות לימוד (קבוצת לימוד) יש להפיק חוברת אחת למנחה.

(3) מספר המדבקות יהיה כאמור בסעיף 4.5.5 ג' בכתב המכרז.
(4) בנספח 1 למסמך זה מצורפת דוגמת מבנה של יחידת תוכן.
4. סעיף 4.6, עמוד 8
(1) כאמור בסעיף זה במכרז, הערכה לבית ספר יסודי מכילה 4 חוברות לימוד כאשר כל חוברת לימוד כוללת 50 יחידות תוכן / לימוד (מצוות).

מספר העמודים בכל חוברת יעמוד על 170-175 עמודים כמוגדר במכרז.

כמו כן הערכה כוללת, מדריך למנחה שיכלול 70 עמודים כולל דפי כריכה.

סעיף 4.6.6 – ד' מבוטל.
(2) יש להפיק עבור כל תלמיד 4 חוברות לימוד שונות. עבור כל 15 חוברות לימוד (קבוצת לימוד) יש להפיק חוברת אחת למנחה.

5. סעיף 4.7.1, עמוד 10
לוח הזמנים נשאר ללא שינוי, כמפורט בסעיף בכתב המכרז, כאשר שלב הכנת הטיוטא של החוברת יכלול גרפיקה, איורים, עריכה לשונית וכל מה שנדרש להכנת החוברת התאם לדרישות המכרז.
פיתוח הערכה לשכבת הגיל היסודי ולשכבת הגיל העל יסודי תתבצע במקביל, כמפורט בסעיף זה במכרז.
6. סעיף 4.8, עמוד 11
ההדרכה מתבצעת ע"י הקבלן וזאת עפ"י תוכנית ההדרכה שתאושר ע"י המינהל לחינוך דתי לפני ביצועה.
7. סעיף 4.9.1, עמוד 12
(1) תהליך קביעת רשימת בתי הספר שישתתפו בתוכנית הינה כמפורט בסעיף זה במכרז.
(2) בדרך כלל תופעל קבוצה אחת מכל בית ספר.
8. סעיף 4.9.2 – ב', עמוד 12
הסעיף נשאר ללא שינוי, כמפורט בכתב המכרז.
3. פרק 5 - כח האדם של הקבלן והאמצעים הנדרשים לביצוע המכרז
1. סעיף 5.13.4 – א' – (1), עמוד 17
יש לשנות את דרישת ההכשרה של ראש צוות הפיתוח כדלקמן:
"ראש צוות הפיתוח יהיה בעל תואר שלישי באחד או יותר מהמקצועות הבאים: תושב"ע או תנ"ך או מחשבת ישראל או בעל הכשרה של לפחות 7 שנות לימודים (לאחר גיל 18) בישיבה או במכון ללימודים תורניים."

בעקבות התיקון, כאמור לעיל, מצורפת למסמך זה טבלת השוואת ההצעות המתוקנת בהתאם.
2. סעיף 5.13.4 – א' – (2), עמוד 17
דרישת ההכשרה של הכותבים נשארת ללא שינוי, כמפורט בכתב במכרז.
4. פרק 11 – ביטוח
1. סעיף 11.3, עמוד 25

ביטוח אחריות מקצועית נערך גם עבור גורמים שאינם בעלי "מקצוע" מוגדר בעלי רשיון/תעודה כגון: רופא, עו"ד, מהנדס וכו'. 
במכרז הנדון נדרש ביטוח אחריות מקצועית על מנת לכסות נזק כלכלי / פיננסי טהור ולא נזקי גוף / רכוש אשר ניתן לכסות במסגרת ביטוח אחריות כלפי צד שלישי (במסגרת ביטול חריג אחריות מקצועית לגבי נזקי גוף ורכוש).
2. ניתן לציין גבולות אחריות בש"ח וזאת כל עוד אינם פחותים משער ההמרה בש"ח עפ"י הדולר היציג.
5. פרק 13 – מבנה ותכולת ההצעה
סעיף 13.1, עמוד 28
מבנה הצעת המחיר הינו כמפורט בסעיף זה במכרז תוך אבחנה בין פעילות המתייחסת לבתי ספר היסודיים ולבתי הספר העל יסודיים.

כמו כן, כאמור בסעיף זה במכרז, על המציע לפרט את התחשיב על פיו הגיע להצעת המחיר בכל סעיף וסעיף בחלוקה להוצאות קבועות והוצאות משתנות.

הפירוט יוכן על גבי דפי העזר המצורפים בחוברת ההצעה מיד לאחר הצעת המחיר.

על המציע לכלול בהצעת המחיר את כל הוצאותיו לצורך ביצוע מלא ושלם של כל הפעילות במסגרת מכרז זה. הוצאות אלה כוללות עלות הכשרה של בעלי התפקידים, תשלום וניהול שכרם, הוצאות נסיעתם, הוצאות בגין חופשה, מחלה, עלות שכירה ואחזקה של האתרים והמשרדים ומקומות האחסון הנדרשים לצורך ביצוע מכרז זה.

המשרד לא יכסה שום הוצאה הכרוכה במסגרת מכרז זה, שלא במסגרת הסכום המוצע ובכלל זה כל האמור בסעיף 5.13 ובסעיף 5.14. בכל מקום שמוזכר בכתב המכרז "על חשבונו" הכוונה היא שהקבלן יידרש לכלול עלויות אילו בהצעת המחיר והמשרד לא ישלם בנפרד עלויות אילו.
6. פרק 23 – מסמכים נדרשים ותנאי מסירת ההצעה
1. סעיפים 23.1.4 - 23.1.5, עמוד 39
לתשומת לב המציעים, האישורים הנדרשים בסעיף 23.1.4 הינם במקרה שהמציע הינו גוף משפטי מאוגד ואילו האישורים הנדרשים בסעיף 23.1.5 הינם במקרה של המציע שהינו עמותה.
2. סעיף 23.1.10, עמוד 40
כאמור בסעיף זה במכרז, הניסיון הנדרש בסעיף 2.4.4, יפורט ברשימה כרונולוגית מלאה של העבודות שבוצעו לפחות במהלך שנות הניסיון ושל לקוחות שקיבלו שירות זה או דומה לו מהמציע, תוך ציון שם הלקוח, שם איש הקשר, מספר הטלפון הקווי וטלפון הסלולרי שלו.
7. נספח מספר 5 – מבנה חוברת הלימוד המיועדת לתלמידי החינוך היסודי
1. סעיף 1, עמוד 76
הדפסת דפי החוברת תיהיה דו צדדית.
2. סעיף 1.3, עמוד 76
לעניין המדבקות – הדרישה הינה ל- 8 מדבקות לעמוד אחד.
החוברת תכיל 10 עמודי מדבקות סה"כ.
3. סעיף 1.4, עמוד 76
כאמור בסעיף זה, החוברת תכיל 10 עמודים עליהם מודבקות המדבקות (חד צדדי).
חוברת המדבקות תיהיה משולבת בתוך חוברת הלימוד.
4. סעיף 6.3, עמוד 77
הגדרת הכריכה - נייר כרומו 150 גרם. חיבור החוברת יהיה בסיכות.

8. נספח מספר 6 – מבנה חוברת הלימוד המיועדת לתלמידי בתי הספר העל יסודי
1. סעיף 1, עמוד 78
הדפסת דפי החוברת תיהיה דו צדדית.
2. סעיף 9.4, עמוד 79
הגדרת הכריכה - נייר כרומו 150 גרם. חיבור החוברת יהיה בסיכות.
9. נספח מספר 7 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – נתוני בעלי התפקידים הבאים: ראש צוות פיתוח, צוות כותבים - יש לפרט עבור כל אחד מבעלי התפקידים המיועדים את ניסיונו ולצרף קורות חיים מפורטים ותעודות הסמכה.
יש להקפיד על התאמה בין האמור בסעיף 10 לבין קורות חיים של כל אחד מבעלי התפקידים.
6. סעיף 11 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.

דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

